جمهور باشلیغی رجب طیب ایردوغان؛
"اوکراین نینگ حاکمیتینی یوق کورگن غیر مشروع آدیملرنی کیچیرالمه یمیز" دیدی.
ایردوغان انتالیا دیپلوماسی ییغینیده گپیردی.
جمهور باشلیغی تورکیه نینگ هم اورته ییر دینگیزی همده قاره دینگیز اولکه سی ایکن لیگینی معلوم قیلدی.
ایردوغان "اوکراین بیلن روسیه قاره دینگیز تامانیدن قوشنیمیز و دوستیمیز دیر. قوشنیلریمیز اورته سیده گی بحران نینگ ایسیق توقنه شووگه ایلنیشیدن خواطرده میز. بحران نینگ تاباره بو وضعیت گه ایلنیب باریشی اینگ کوپ بیزنی راحتسیز قیلدی و اینگ کوپ بیزنی خواطرگه قویدی. قوشنیمیز بولمیش بیر اولکه نینگ حاکمیتی گه قره ته هجومچی حرکتلرنی اصلاً کیچیرمه یمیز" دیب گپیردی.
ایردوغان "امید یمیز هوشیارلیک و ساغلم فکرنینگ اوستونلیک قیلیشی، قوراللرنینگ تیزده توخته شی دیر" دیدی.
ایردوغان جنابلری "منطقه میزده تینچلیک و برقرارلیک نینگ حاکم قیلینیشی اوچون 1936 مونترو کیلیشووی بیلن اولکه میزگه بیریلگن صلاحیتلرنی قوللش داخل برچه اورونیشلرنی آلیب باریش گه دوام ایته میز"
قیریم نینگ ناقانونی روشده قوشیب آلیشی قاله ویرسه اوکراین نینگ حاکمیتینی یوق کورگن غیر مشروع آدیملرنی تورکیه نینگ رد ایتگن لیگینی معلوم قیلگن ایردوغان شولرنی ایتدی:
قیریم بیلن تیگیشلی انیق یانداشوویمیز (ناقانونی روشده قوشیب آلینگن لیگی) 2014 ییلیدن بیری تورلی وسیله بیلن افاده ایتدیم، هرجایده آچیق شکلده تیلگه آلدیک" دیب ایتدی.
روسیه فدراسیونی قاله ویرسه اوکراینلیک دوستلریمیز بیلن آلیب بارگن برچه اوچره شوولرده بو مسئله نی تیلگه آلدیک. اگر 2014 ییلی قیریم نینگ اشغالی گه غرب و دنیا سیس چیقرگن بولگنده ایدی بوگونگی وضعیت گه دوچ قالر میدیک؟
لیکن قیریم نینگ اشغالی گه سیس سیز قالگنلر ایندی بیر نرسه لر ایته دیلر. بیراق عدالت بو ییر کره سی نینگ معلوم جایلری اوچون بار، ایریم منطقه لریده یوق می؟ بو قنداغ بیر دنیا؟
منه افسوسکی بو حقسیزلیک نی برطرف ایتیلیشی توغریسیده خلق ارا همجمعیت کیره ک بولگن حساسیت نی کورستمه دی، ییترلی یاردم بیریلمه دی. اوکراین حقلی دعواسیده یکه تشلندی. بوگونگی کونده کوچلی اراده بیلن حرکت قیلگن تقدیرده دیپلوماسی بیلن ییچیله دیگن معمالرنینگ ویران قیلووچی و جان آلووچی نتیجه لریگه دوچ قالگن میز. اوی – جایلرینی ترک ایتگن تینچ اهالینی، قورقوو و خواطرده بولگن باله لرنی، خرابه بولگن شهرلرنی، بیز معصوملرنینگ اولگنینی کورگنیمیزده قیغولریمیز تاباره کوچه ییب بارماقده."
رجب طیب ایردوغان دنیاده گی برقرارسیزلیک و توقنه شوولر باعث میلیونلب انسان نینگ اوی – جایلرینی ترک ایتیب کیتیش گه مجبور بولیب قالگن لیگینی معلوم قیلدی.
ایردوغان "آچلیک ویروسی هر ییل دنیا مقیاسیده ینگی تور کروناویروسدن کوپ انسان نینگ حیاتینی آلماقده. بوگونگی کونده ییر یوزیده هر 10 ثانیه ده بیر باله فقط بیر لقمه نان، بیر قورتم سوو تاپه آلمه گن لیگی اوچون اولماقده. برقرارسیزلیک و توقنه شوولر باعث میلیونلب انسان نینگ اوی – جایلرینی ترک ایتیب کیتیش گه مجبور بولیب قالماقده" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
